ועדת הכספים, כנסת 20, פרוטוקול מספר 1149, 2018-10-29 11:15

משה גפני: שלום לכולם, אני פותח את הישיבה.

משה גפני: אנחנו דנים על שני נושאים ונדון עליהם יחד: החלטת גמלאות לנושאי משרה ברשויות השלטון (נושאי משרה שיפוטית ושאיריהם), התשמ"א- 1981 -שיעור גמלה לנושאי משרה שיפוטית אשר שירתו בשירות המדינה.

משה גפני: התקיים פה דיון בשבוע שעבר ביום שני.

משה גפני: ניהל את הישיבה חבר הכנסת יצחק וקנין.

משה גפני: אם אפשר בקצרה לומר מה אשר לפנינו, מה אנחנו צריכים לאשר.

שגית אפיק: למעשה, בפנינו שני תיקונים להחלטות גמלאות.

שגית אפיק: במקור, הוועדה קיבלה בקשה מהנהלת בתי המשפט לתקן את החלטת הגמלאות של נושאי המשרה השיפוטית כך שבמצב שבו יש צירוף תקופות של נושא משרה שיפוטית שקודם לכן עבד בשירות המדינה, לא יחשבו לו את תקופת עבודתו כמחצית אלא באופן שלם.

שגית אפיק: אנחנו סברנו שנדרש תיקון זה ביחס לשרים, שרים שקודם לכן היו חברי כנסת או שרים שקודם לכן עבדו בשירות המדינה – גם לגביהם יש החלטה בהחלטת הגמלאות, סעיף דומה שעולה ממנו לכאורה שיש צורך בקיצור התקופה לצורך הזכאות לתגמולים.

שגית אפיק: בהערת אגב אני אומר – אני לא יודעת אם אמרתי את זה בישיבה הקודמת אבל אומר עכשיו – ניתן היה לפרש את החלטות השכר באופן שבו אנחנו מתקנים את זה כרגע וביחס לחברי הכנסת הפרשנות שניתנה על ידי חשבות הכנסת - - -

משה גפני: שמה?

משה גפני: לא הבנתי?

שגית אפיק: אני חושבת שאפשר היה גם - - -חשבות הכנסת פירשה את זה באופן שניתן היה לפרש את זה באופן הנכון, כמו שאנחנו עכשיו רוצים לתקן.

משה גפני: מי לא מפרש את זה ככה?

שגית אפיק: זה לא פורש ככה על ידי מנהל הגמלאות בממשלה, במשרד האוצר.

משה גפני: מישהו נמצא פה ממנהל הגמלאות?

אייל טולדו: אני מאגף התקציבים.

משה גפני: למה מנהל הגמלאות לא נמצא?

אייל טולדו: היא היתה בדיון הקודם ונשאלו כל השאלות, היא נתנה את התשובות.

שגית אפיק: הם הסכימו לתיקונים.

שגית אפיק: גם הם חושבים שבמצב שנוצר ברור שזה עיוות וחייבים לתקן אותו.

שגית אפיק: זאת היתה - - -

משה גפני: למה הם לא מפרשים את זה כמו שחשבות הכנסת מפרשת?

משה גפני: נשמע יותר הגיוני.

אייל טולדו: אני לא יודע, ולהבנתי גם בעבר כן היתה פרשנות כזו או אחרת, את זה למדתי בדיון הקודם.

משה גפני: בהתחלה היתה פרשנות, ושינו אותה?

אייל טולדו: להבנתי – כן.

שגית אפיק: עוד מילה לגבי נושאי משרה שיפוטית.

שגית אפיק: התחילה היא 1 בנובמבר, כיוון שיש נושאת משרה שיפוטית שזה אמור לחול עליה ולכן זו התחילה המבוקשת.

שגית אפיק: ביחס לשרים התבקשנו לתת ארכה ולכן התחילה היא ב-1 לחודש לאחר יום הפרסום, והיא תחול על קצבה שמשתלמת מיום התחילה ואילך, כשהכוונה - - -

חיים אבידר: היא תחול על כל אלה שהיו זכאים אז, אבל התשלום הוא מיום ה - - -

שגית אפיק: זה בדיוק מה שאני אומרת.

שגית אפיק: זה מה שדובר גם בישיבה הקודמת שגם כאלה שכבר יצאו לגמלאות וחושבה להם הקצבה בפרשנות הקודמת, מעתה ואילך הקצבה שלהם תשולם על פי התיקון שמופיע כאן, בהתאמה – לא באופן רטרואקטיבי אלא מעתה ואילך.

שגית אפיק: אלו, בעצם, שתי ההחלטות שבפניכם.

משה גפני: תודה.

משה גפני: מנכ"ל בתי המשפט?

מיכאל שפירא: מנהל בתי המשפט הגיע בדיון הקודם, הוא לא יכול היה להגיע לדיון הזה, הוא פשוט לא נמצא באזור.

מיכאל שפירא: אני סמנכ"ל תכנון ואסטרטגיה בהנהלת בתי המשפט.

מיכאל שפירא: נמצאים פה גם השופט אברהם רובין, מבית המשפט המחוזי בירושלים והשופט - - -

משה גפני: הוא דיבר אתי והוא אמר לי שיש שופטת שזה נוגע לגביה באופן מיידי.

מיכאל שפירא: נכון.

מיכאל שפירא: עד כה לא היו שופטים שעמדו במצב הזה ויש שופטת שבחודש נובמבר אמורה להיכנס להסדר החדש.

שמעון יעקבי: פוטנציאל, סדר גודל של 2-1 אצלנו במערכת.

משה גפני: זה חל גם על הדיינים וגם על הקאדים?

שמעון יעקבי: כן.

משה גפני: אתם תומכים בזה.

שמעון יעקבי: בהחלט כן.

משה גפני: הקאדים?

רמי טרביה: היינו הך לגבינו.

שגית אפיק: היו גם בדיון הקודם כל יתר בתי הדין, ותמכו.

שגית אפיק: נקרא את הנוסח:

שגית אפיק: בתוקף הסמכות לפי סעיף 1 לחוק גמלאות לנושאי משרה ברשויות השלטון, התשכ"ט–1969, מחליטה ועדת הכספים של הכנסת לאמור: זה לגבי השופטים.

שגית אפיק: אני אקרא את ההחלטה לגבי השרים.

שגית אפיק: בתוקף הסמכות לפי סעיף 1 לחוק גמלאות לנושאי משרה ברשויות השלטון, התשכ"ט–1969, מחליטה ועדת הכספים של הכנסת לאמור: הסעיף הזה עוסק בצירוף תקופות של שר שהיה קודם לכן חבר כנסת.

שגית אפיק: תיקון סעיף 11 עוסק בצירוף תקופות של שר שקודם לכן עבד בשירות המדינה ולכן פה נדרשים תיקונים לשני סעיפים:

משה גפני: אנחנו נצביע על החלטת גמלאות לנושאי משרה ברשויות השלטון (נושאי משרה שיפוטית ושאיריהם) (תיקון), התשע"ט–2018.

משה גפני: מי בעד?

משה גפני: מי נגד?

משה גפני: בעד – 2

משה גפני: נמנעים –אין

משה גפני: תודה, ההחלטה אושרה.

משה גפני: נצביע כעת על החלטת גמלאות לנושאי משרה ברשויות השלטון (שרים ושאיריהם) (תיקון), התשע"ט–2018.

משה גפני: מי בעד?

משה גפני: מי נגד?

משה גפני: בעד – 2

משה גפני: נמנעים –אין החלטת גמלאות לנושאי משרה ברשויות השלטון (שרים ושאיריהם) (תיקון), התשע"ט–2018, התקבלה.

משה גפני: ההחלטות אושרו.

משה גפני: אני מאחל לכם הצלחה.

משה גפני: ישיבה זו נעולה.